Først var den han. Men nu er det en hun. Det er vist ikke så nemt, det med at kønsbestemme sælunger.

Det er vanskeligt selv for specialiserede biologer at kønsbestemme sælunger. Det måtte de sande på Nordsøen Oceanarium i Hirtshals. I et nyhedsbrev fra Oceanarium skriver de om biologens besvær med at kønsbestemme en af sælungerne. Biologen bestemte sig i første omgang, at en af sælerne var en han. Derefter blev der sat en gang i en navngivningskonkurrence på Facebook. Det endte med, at ungen blev kaldt for Vitus. Men efter at ungen er blevet mere ”udviklet”, har det vist sig, at Vitus er en hun. Og et ”kønsskifte” kræver jo oftest også et navneskifte. Så derfor hedder hun Vitulina, som også er det latinske navn for sæl. I daglig tale kalder personalet hende dog for Vita.